IECHYD Y CYHOEDD, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Gofal Iechyd Annibynnol (Ffioedd) (Cymru) 2011. 2 Daw'r Rheoliadau hyn i rym ar 1 Ebrill 2011. 3 Mae'r Rheoliadau hyn yn gymwys o ran Cymru. Dehongli 2 1 Yn y Rheoliadau hyn— mae i'r ymadrodd “asiantaeth feddygol annibynnol” yr un ystyr ag “ independent medical agency ” yn adran 2(5) y Ddeddf ; ystyr “awdurdod cofrestru” (“ registration authority ”) yw Gweinidogion Cymru; ystyr “awdurdod perthnasol” (“ relevant authority ) yw unrhyw Fwrdd Iechyd Lleol a sefydlwyd o dan adran 11 o Ddeddf y Gwasanaeth Iechyd Gwladol (Cymru) 2006, unrhyw ymddiriedolaeth GIG a sefydlwyd o dan adran 18 o Ddeddf y Gwasanaeth Iechyd Gwladol (Cymru) 2006 , ac unrhyw gyngor sir neu gyngor bwrdeistref sirol; ystyr “ceisydd” (“ applicant ”) yw person sy'n ceisio cael ei gofrestru o dan Ddeddf Safonau Gofal 2000; mae i'r ymadrodd “clinig annibynnol” yr un ystyr ag “ independent clinic ” yn a.2(4) o'r Ddeddf; ystyr “cofrestredig”, “ei gofrestru” ac “ei chofrestru” (“ registered ”) yw cofrestredig o dan Ran 2 o'r Ddeddf; ystyr “cofrestriad” a “cofrestru” (“ registration ”) yw cofrestriad neu gofrestru o dan Ran 2 o'r Ddeddf; mae i “cynnyrch laser Dosbarth 3B neu Ddosbarth 4”, (“ Class 3B or Class 4 laser product ”), yr ystyr a roddir i'r diffiniad o “Class 3B or Class 4 laser product” yn Rhan 1 Safon Brydeinig EN 60825 – 1 (Diogelwch ymbelydredd cynhyrchion a systemau laser) ; ystyr “chwarter o'r flwyddyn” (“ quarter of the year ”) yw cyfnod o dri mis calendr yn olynol; ystyr “defnyddiwr gwasanaeth” (“ service user ”) yw unrhyw berson y darperir llety neu wasanaethau iddo mewn sefydliad ond nid yw'n cynnwys personau cofrestredig na phersonau cyflogedig na phersonau y bwriedir iddynt fod yn gyflogedig mewn sefydliad; mae “dialysis” (“ dialysis ”) yn cynnwys haemodialysis a dialysis peritoneol; ystyr “dyddiad priodol” (“ due date ”) yw naill ai pen blwydd y cofrestriad a ganiatawyd gyntaf i'r darparydd cofrestredig, neu pan fo'r cofrestriad yn gofrestriad newydd, sy'n daladwy o fewn mis ar ôl caniatáu'r cofrestriad ac wedi hynny ar ben blwydd y cofrestriad; ystyr “y Ddeddf” (“ the Act ”) yw Deddf Safonau Gofal 2000; ystyr “enwaedu gwryw” (“ male circumcision ”) yw enwaedu plant gwryw gan broffesiynolyn gofal iechyd, gan gynnwys at ddibenion cadw defodau crefyddol; ystyr “ffi amrywiad mawr” (“ major variation fee ”) yw'r ffi sy'n daladwy mewn cysylltiad â chais i amrywio amod cofrestru pan fo'n angenrheidiol i'r awdurdod cofrestru arolygu; ystyr “ffi flynyddol” (“ annual fee ”) yw swm a ragnodir at ddibenion adran 16(3) o'r Ddeddf; ystyr “ffi mân amrywiad” (“ minor variation fee ”) yw'r ffi sy'n daladwy mewn cysylltiad â chais i amrywio amod cofrestru pan na fo'n angenrheidiol i'r awdurdod cofrestru ymweld er mwyn arolygu; ystyr “ffrwythloni in vitro ” (“ in vitro fertilisation ”) yw gwasanaethau triniaeth y caniateir rhoi trwydded ar eu cyfer o dan baragraff 1 o Atodlen 2 i Ddeddf Ffrwythloni Dynol ac Embryoleg 1990 ; ystyr “golau dwys” (“ intense light ”) yw golau band eang anghydlynol a gaiff ei hidlo i gynhyrchu ystod benodedig o donfeddi, ac mae'r ymbelydredd hwnnw wedi ei hidlo yn cael ei gyflenwi i'r corff, gyda'r nod o beri niwed thermol, mecanyddol neu gemegol i strwythurau megis ffoliglau gwallt a namau ar y croen tra bydd yn arbed y meinweoedd o'u hamgylch; ystyr “hosbis” (“ hospice ”) yw ysbyty annibynnol y mae ei holl ddiben neu ei brif ddiben yn golygu darparu gofal lliniarol; ystyr “lleoedd a gymeradwywyd” (“ approved places ”) yw gwely sydd ar gael yn unol ag unrhyw amod a roddwyd ar gofrestriad unrhyw berson mewn cysylltiad â'r sefydliad, at ddefnydd defnyddiwr gwasanaeth yn ystod y nos; ystyr “sefydliad” (“ establishment ”) yw ysbyty annibynnol neu glinig annibynnol; ystyr “triniaeth ddeintyddol” (“ dental treatment ”) yw person sydd wedi ei gofrestru yng nghofrestr y deintyddion o dan Ddeddf Deintyddion 1984 ; ystyr “therapi hyperbarig” (“ hyperbaric therapy ”) yw rhoi ocsigen (p'un a chaiff ei gyfuno ag un neu ragor o nwyon ai peidio) i glaf sydd mwn siambr wedi ei selio sy'n raddol cael ei wasgeddu ag aer cywasgedig, a phan fo'r therapi hwnnw yn cael ei wneud gan ymarferydd meddygol neu o dan ei oruchwyliaeth neu ei gyfarwyddyd uniongyrchol; ystyr “ysbyty acíwt” (“ acute hospital ”) yw ysbyty annibynnol o'r math y cyfeirir ato yn adran 2(3)(a)(ii) o'r Ddeddf, nad sydd yn hosbis nac yn ysbyty iechyd meddwl, boed ganddo leoedd a gymeradwywyd, y mae o leiaf un gwasanaeth rhestredig yn cael ei ddarparu ynddo ac sy'n darparu triniaeth o dan anesthetig cyffredinol neu lonyddiad mewnwythiennol; mae i “ysbyty annibynnol” (“ independent hospita l”) yr un ystyr ag yn a.2(2) ac a.2(3) o'r Ddeddf; ystyr “ysbyty iechyd meddwl” (“ mental health hospital ”) yw ysbyty annibynnol o'r math y cyfeirir ato yn adran 2(3)(a)(i) neu (b) o'r Ddeddf, sydd â lleoedd a gymeradwywyd a'i brif bwrpas yw rhoddi triniaeth feddygol ar gyfer iechyd meddwl neu anhwylder meddwl; ystyr “ysbyty mamolaeth” (“ maternity hospital ”) yw ysbyty annibynnol, a'i phrif ddiben (p'un a ddarperir gwasanaethau eraill ai peidio) yw darparu gwasanaethau obstetrig a gwasanaethau meddygol mewn cysylltiad â geni plant; ystyr “ysbyty nad yw'n acíwt” (“ non-acute hospital ”) yw ysbyty o'r math a grybwyllir yn adran 2(3)(a)(i) o'r Ddeddf, sydd gan leoedd a gymeradwywyd, sy'n darparu triniaeth feddygol ar gyfer salwch ond nad yw'n hosbis nac yn ysbyty iechyd meddwl ac nad yw'n darparu unrhyw wasanaeth rhestredig; ystyr “ysbyty terfynu beichiogrwydd” (“ termination of pregnancy hospital ”) yw ysbyty annibynnol a'i brif ddiben (p'un a ddarperir gwasanaethau eraill ai peidio) yw darparu gwasanaeth sy'n terfynu beichiogrwydd; ystyr “ysbyty yn darparu triniaeth gan ddefnyddio anaesthesia lleol” (“ hospital providing treatment under local anaesthesia ”) yw ysbyty yn rhinwedd a.2(3)(a)(ii) y Ddeddf nad sydd yn ysbyty aciwt ac nad sydd yn sefydliad sydd wedi ei eithrio o fod yn ysbyty annibynnol oherwydd rheoliad 3(3) o Reoliadau Gofal Iechyd Annibynnol (Cymru) 2011, ac sydd yn darparu triniaeth feddygol gan ddefnyddio anaesthesia lleol. Ffioedd cofrestru 3 1 At ddibenion adran 12(2) o'r Ddeddf, y swm a bennir yng ngholofn 2 o'r tabl ar gyfer cofrestru fel darparydd a cholofn 3 o'r tabl ar gyfer cofrestru fel rheolwr fydd y ffi sydd i fynd gyda chais gan berson sy'n gwneud cais i gael ei gofrestru o dan Ran 2 o'r Ddeddf fel person sy'n rhedeg sefydliad neu asiantaeth a bennir yng ngholofn 1 o'r tabl isod. Colofn 1 Colofn 2 Colofn 3 Categori y sefydliad, asiantaeth neu driniaeth a ddarparir Darparydd sy'n geisydd ffi cofrestru Rheolwr sy'n geisydd ffi cofrestru Ysbyty acíwt £2,500 £100 Ysbyty nad yw'n acíwt £1,500 £100 Ysbyty iechyd meddwl £2,500 £100 Ysbyty terfynu beichiogrwydd £750 £100 Ysbyty mamolaeth £1,500 £100 Ysbyty yn darparu triniaeth gan ddefnyddio anaesthesia lleol £750 £100 Hosbis £0 £0 Triniaeth ddeintyddol o dan anaesthesia cyffredinol £750 £100 Llawfeddygaeth gosmetig £2,500 £100 Ysbyty annibynnol a'i phrif ddiben yw darparu triniaeth gan ddefnyddio Techneg Ragnodedig neu Dechnoleg Ragnodedig Ffrwythloni In Vitro £750 £100 Cynhyrchion laser Dosbarth 3B neu 4 at ddibenion nad ydynt yn llawfeddygol £500 £100 Cynhyrchion laser Dosbarth 3B neu 4 at ddiben llawfeddygol £750 £100 Golau dwys £500 £100 Dialysis £750 £100 Endosgopi £750 £100 Therapi Hyperbarig £750 £100 Enwaedu gwryw £500 £100 Asiantaethau Meddygol Annibynnol a Clinigau Annibynnol Asiantaeth Feddygol Annibynnol £500 £100 Clinig Annibynnol £500 £100 Y ffioedd mewn cysylltiad â cheisiadau i amrywio amod cofrestru 4 At ddibenion adran 15(3) o'r Ddeddf, y ffi a bennir yng ngholofn 2 fydd y ffi sydd i fynd gyda chais gan y person cofrestredig o dan adran 15(1)(a) o'r Ddeddf i amrywio amod cofrestru mewn cysylltiad â sefydliad neu asiantaeth a bennir yng ngholofn 1 o'r tabl isod. Colofn 1 Colofn 2 Categori y ceisydd Y ffioedd ar gyfer amrywiadau mewn amodau cofrestru Pob darparydd cofrestredig sefydliadau ac asiantaethau (ac eithrio hosbisau) Ffi amrywiad mawr: £500 Ffi mân amrywiad: £250 Rheolwyr Cofrestredig £0 Y ffioedd mewn cysylltiad â cheisiadau i ddileu amod cofrestru 5 At ddibenion adran 15(3) o'r Ddeddf, y ffi a bennir yng ngholofn 2 fydd y ffi sydd i fynd gyda chais gan y person cofrestredig o dan adran 15(1)(a) o'r Ddeddf i ddileu amod cofrestru mewn cysylltiad â sefydliad neu asiantaeth a bennir yng ngholofn 1 o'r tabl isod. Colofn 1 Colofn 2 Y Categori Y ffi am ddileu unrhyw amod ar gyfer cofrestru darparydd cofrestredig neu reolwr cofrestredig mewn cysylltiad â sefydliad neu asiantaeth Pob darparydd cofrestredig sefydliadau ac asiantaethau (ac eithrio hosbisau) £50 Rheolwyr Cofrestredig £0 Ffioedd blynyddol 6 1 At ddibenion adran 16(3) o'r Ddeddf, bydd y darparydd cofrestredig mewn cysylltiad â sefydliad neu asiantaeth a bennir yng ngholofn 1 o'r tabl isod yn talu ffi flynyddol, a'r swm a bennir yng ngholofn 2 fydd swm y ffi flynyddol. Colofn 1 Colofn 2 Categori y sefydliad, asiantaeth neu'r driniaeth a ddarparir Y ffi flynyddol Ysbytai Annibynnol Ysbyty nad yw'n acíwt Y gyfradd safonol ym mhob achos, plws £1,500 fesul lle wedi ei gymeradwyo: 1–25 £200 fesul lle wedi ei gymeradwyo: 26 + £100 Ysbyty acíwt Y gyfradd safonol ym mhob achos, plws £2,000 fesul lle wedi ei gymeradwyo: 1–25 £200 fesul lle wedi ei gymeradwyo: 26–59 £100 fesul lle wedi ei gymeradwyo: 60 – 99 £50 fesul lle wedi ei gymeradwyo: 100+ £25 Ysbyty iechyd meddwl Y gyfradd safonol ym mhob achos, plws £2,000 fesul lle wedi ei gymeradwyo: 1–25 £200 fesul lle wedi ei gymeradwyo: 26–59 £100 fesul lle wedi ei gymeradwyo: 60 –99 £50 fesul lle wedi ei gymeradwyo: 100+ £25 Ysbyty terfynu beichiogrwydd £1,500 Ysbyty mamolaeth Y gyfradd safonol ym mhob achos, plws £2,000 fesul lle wedi ei gymeradwyo: 1–25 £200 fesul lle wedi ei gymeradwyo: 26+ £100 Ysbyty yn darparu triniaeth gan ddefnyddio anaesthesia lleol £750 Hosbis £0 Triniaeth ddeintyddol o dan anaesthesia cyffredinol £1,500 Llawfeddygaeth gosmetig Y gyfradd safonol ym mhob achos, plws £2,000 fesul lle wedi ei gymeradwyo: 1–25 £200 fesul lle wedi ei gymeradwyo: 26+ £50 Ysbyty annibynnol a'i phrif ddiben yw darparu triniaeth gan ddefnyddio Techneg Ragnodedig a Thechnoleg Ragnodedig Ffrwythloni In Vitro £1,500 Cynhyrchion laser Dosbarth 3B neu 4 at ddibenion nad ydynt yn llawfeddygol £500 Cynhyrchion laser Dosbarth 3B neu 4 at ddiben llawfeddygol £750 Golau dwys £500 Dialysis £1,500 Endosgopi £1,500 Therapi hyperbarig £1,500 Enwaedu gwryw £500 Clinigau Annibynnol ac Asiantaethau Meddygol Annibynnol Clinigau Annibynnol £500 Asiantaethau Meddygol Annibynnol £500 Sefydliad neu asiantaeth yn dod o fewn mwy nag un o'r categorïau talu ffioedd 7 1 Pan fo sefydliad neu asiantaeth yn dod o fewn mwy nag un o'r categorïau a restrir yng ngholofn 1 o'r tabl uchod, y categori y mae ffi'r gyfradd uchaf yn daladwy oddi tano a fydd yn gymwys. 2 Bydd y ffi mewn cysylltiad â phob categori a restrir yng ngholofn 1 yn daladwy ar y dyddiad priodol. Ad-dalu ffioedd blynyddol 8 1 Pan fo'r darparydd cofrestredig yn gwneud cais am ganslo ei gofrestriad o dan adran 15(1)(b) o'r Ddeddf, o fewn chwe mis ar ôl y dyddiad priodol, a bod yr awdurdod cofrestru yn cytuno i ganiatáu'r cais hwnnw, yna caiff ad-daliad o hyd at 50% o'r ffi flynyddol ei dalu i'r darparydd cofrestredig. 2 Swm yr ad-daliad y mae gan ddarparydd cofrestredig hawl iddo yw chwarter y ffi flynyddol a dalwyd ar gyfer pob chwarter cyflawn sydd yn weddill o'r cyfnod o 12 mis y mae yn daladwy ar ei gyfer, ar y dyddiad y mae'r awdurdod cofrestru yn derbyn y cais i ganslo, ac yn ddarostyngedig i uchafswm ad-daliad o 50%. 3 Wrth gyfrifo faint o chwarteri cyflawn y flwyddyn sy'n weddill, rhaid peidio ag ystyried o gwbl y mis calendr y daw'r cais i ganslo i law. Peidio â thalu ffi 9 Os na chaiff y ffi flynyddol ei thalu gan y darparydd cofrestredig erbyn y dyddiad priodol, yna caiff yr awdurdod cofrestru ganslo cofrestriad y darparydd cofrestredig, ac adennill y ffi fel dyled sifil. Esemptiad rhag talu ffi 10 1 Pan fo darparydd unrhyw sefydliad neu asiantaeth a restrir uchod yn elusen sydd wedi ei chofrestru gan y Comisiwn Elusennol, o dan Adran 3A o Ddeddf Elusennau 1993 yna, ar yr amod bod yr unig wasanaethau y mae'r elusen yn eu darparu yn ddi-dâl ac nad yw'r gwasanaethau hynny wedi eu comisiynu gan awdurdod perthnasol, mae'r elusen yn esempt rhag talu ffi o dan y Rheoliadau hyn. 2 Nid oes unrhyw ffi gwneud cais yn daladwy ble mae person yn gwneud cais i gofrestru fel rheolwr sefydliad neu asiantaeth ac mae'r person wedi ei gofrestru yn barod fel rheolwr mewn perthynas â sefydliad neu asiantaeth arall neu yr oedd y person wedi ei gofrestru felly ddim mwy na 7 diwrnod cyn y dyddiad y gwnaethpwyd cais. Diwygio Rheoliadau Deddf Safonau Gofal 2000 a Deddf Plant 1989 (Dileu Ffioedd) (Cymru) 2006. 11 1 Mae Rheoliadau Deddf Safonau Gofal 2000 a Deddf Plant 1989 (Dileu Ffioedd) (Cymru) 2006 yn cael eu diwygio yn unol â darpariaethau canlynol y rheoliadau hwn. 2 Yn lle rheoliad 1(4) rhodder— 4 Nid yw'r Rheoliadau hyn yn gymwys i bersonau sy'n darparu gwasanaethau deintyddol, nac i'r personau hynny sy'n gorfod cofrestru mewn perthynas â gweithredu neu reoli y sefydliad neu asiantaethau hynny a ddisgrifir yn adran 2 Ddeddf Safonau Gofal 2000. Edwina Hart Y Gweinidog dros Iechyd a Gwasanaethau Cymdeithasol, un o Weinidogion Cymru. 20 Ionawr 2011